મને આ વાંચતાં જ મજા આવી ગઈ કે એક નવ વર્ષની છોકરી, એટલે કે નવ વર્ષની નાનકડી બાળકી આવી સરસ લયબધ્ધ રચના કરે છે ! હા, ગઝલનું પોતાનું બંધારણ હોય છે, કવિતા રચનારે એ શીખવું જોઈએ, છંદોની પૂરેપૂરી સમજ જોઈએ, એ બધ્ધી જ વાત સાચી. પણ આ બંધારણની રગમાં વહે છે એ લય અને તાલ. સંગીત જેની નસોમાં વહે છે, કાન જેના કેળવાયેલા છે એ છંદોનું બંધારણ શીખ્યા વગર પણ આવી રચનાઓ કરી શકે. પછી એમાં, થોડાક ખૂણા-ખાંચાઓ સમા કરવા પડે પણ એનું સ્વરૂપ રચાઇ શકે એ નક્કી.